Garfield og Webb í The Amazing Spider-Man 2 Andrew Garfield mætir aftur til leiks í gervi Peter Parkers , betur þekktur sem köngulóarmaðurinn , í mynd númer tvö af The Amazing Spider-Man , og Marc Webb mun setjast aftur í leikstjórastólinn . Columbia Pictures framleiðslufyrirtækið tilkynnti þetta í dag . Kærasta Parkers , Emma Stone , á í viðræðum um að vera einnig með á ný , í hlutverki Gwen Stacy . Webb hafði aðeins gert eina mynd í fullri lengd áður en hann gerði The Amazing Spider-Man , 500 Days of Summer , en hann tók Spider-Man öðrum tökum en fyrirrennari hans hafði gert í fyrri framhaldsmyndum um hetjuna , og niðurstaðan var að myndin þénaði 750 milljónir Bandaríkjadala á heimsvísu , en hinn 29 ára Garfield leysti af hólmi Tobey Maguire , sem lék Spider-Man í síðustu framhaldsseríu . Ekkert hefur verið gefið uppi um hvaða illmenni Spider-Man þarf að takast á við í nýju myndinni , en það er aldrei neinn skortur á óþokkum í heimi Spider-Man . Sem dæmi um mögulega óvini má nefna þorparana Carnage , Kingpin , Vulture og sjálfan Mysterio . Handrit myndarinnar verður skrifað af Alex Kurtzman og Roberto Orci , ásamt Jeff Pinker , byggt á uppkasti eftir James Vanderbuilt . Kurtzman og Orci eru eitt eitt vinsælasta handritsteymi í Hollywood , og skrifuðu m.a . Transformers og nýju Star Trek myndina , sem og framhaldsmyndina sem nú er í undirbúningi . Ef allt fer eins og áætlað er þá mun nýja The Amazing Spider-Man myndin hefja tökur snemma á næsta ári , og verða frumsýnd hugsanlega 2. maí , 2014 .